****

**ROMÂNIA**

**JUDEŢUL SATU MARE**

**CONSILIUL LOCAL AL**

**MUNICIPIULUI SATU MARE**

**HOTĂRÂREA NR. 202/30.07.2025**

**pentru modificarea Hotărârii Consiliului Local al municipiului Satu Mare**

**nr. 51 din 27.02.2025**

Consiliul Local al Municipiului Satu Mare,

Analizând adresa depusă de domnul Ing. Rogojan Mircea Gheorghe, înregistrată la Primăria municipiului Satu Mare sub nr. 41316/03.07.2025, proiectul de hotărâre înregistrat sub nr. 42435/09.07.2025, referatul de aprobare al inițiatorului, înregistrat sub nr. 42437/09.07.2025, raportul de specialitate al Direcției Patrimoniu-Serviciul Patrimoniu, Concesionări, Închirieri, înregistrat sub nr. 42438/09.07.2025, raportul de specialitate al Serviciului Juridic, înregistrat sub nr. 44120/17.07.2025 și avizele comisiilor de specialitate ale Consiliului Local Satu Mare,

Având în vedere Hotărârea Consiliului Local Satu Mare nr. 51 din 27.02.2025 privind însușirea documentației cadastrale de primă înregistrare a unui imobil teren în suprafață de 3011 mp cu destinația de drum,

Ținând cont de prevederile:

* art.136 alin. (4) din Constituția României, art. 881, art. 885 alin. (1), art. 888 ale Codului civil, Titlul VII, Cartea funciară,
* art.10 alin. (2), art.24 alin. (1) și alin. (3), art. 41 alin. (5) ale Legii cadastrului și publicității imobiliare nr.7/1996, republicată, cu modificările și completările ulterioare,
* prevederile art. 18 și art. 67 din Ordinul ANCPI nr.600/2023 privind aprobarea Regulamentului de recepție și înscriere în evidențele de cadastru și carte funciară,
* art. 3 lit. a) și art. 8 alin. (1) din O.G. nr. 43/1997 privind regimul drumurilor, republicată, cu modificările și completările ulterioare,
* prevederile art. 87 alin. (5), art. 286 alin. (1) și (4), Anexa 4, pct. 1 din O.U.G. nr. 57/2019 privind Codul administrativ, cu modificările și completările ulterioare,

Luând în considerare prevederile Legii privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare,

În temeiul prevederilor art. 129 alin. (2) lit. c), ale art. 139 alin. (2), ale art. 196 alin. (1) lit. a) din O.U.G. nr. 57/2019 privind Codul administrativ, cu modificările și completările ulterioare,

Adoptă prezenta

**H O T Ă R Â R E:**

**Art. 1.** Se modifică Art. 1 din Hotărârea Consiliului Local Satu Mare nr. 51 din 27.02.2025, precum și Anexa la aceasta, care va avea următorul conținut:*,, Se însușește documentația cadastrală de primă înregistrare a imobilului teren -Drum în intravilan cu suprafața de 2628 mp -IDR- Strada Páskándi Géza, situat în Municipiul Satu Mare, întocmită de Ing. Rogojan Mircea George, care face parte integrantă și constituie Anexa la prezenta hotărâre, nr. proiect 60/2025’’.*

**Art. 2.** Restul articolelor Hotărârii Consiliului Local Satu Mare nr. 51 din 27.02.2025, rămân nemodificate.

**Art. 3.** Cu ducerea la îndeplinire a prezentei hotărâri se încredințează, Viceprimarul municipiului Satu Mare, domnul Băbțan Raul-Gabriel și Direcția Patrimoniu - Serviciul Patrimoniu Concesionări Închirieri din cadrul Aparatului de specialitate al Primarului Municipiului Satu Mare**.**

**Art. 4.** Prezenta hotărâre se comunică prin intermediul Secretarului general al municipiului Satu Mare, în termenul prevăzut de lege, Primarului municipiului Satu Mare, Instituției Prefectului - Județul Satu Mare, iar O.C.P.I. Satu Mare prin intermediul Direcției Patrimoniu-Serviciului Patrimoniu Concesionări Închirieri.

**Președinte de ședință, Contrasemnează**

**Mare Radu Secretar general,**

**Mihaela Maria Racolța**

Prezenta hotărâre a fost adoptată în ședință ordinară cu respectarea prevederilor art. 139 alin. (2) din O.U.G. nr. 57/2019 privind Codul administrativ, cu modificările și completările ulterioare;

|  |  |
| --- | --- |
| Total consilieri în funcţie | 23 |
| Nr. total al consilierilor prezenţi | 22 |
| Nr. total al consilierilor absenţi | 1 |
| Voturi pentru | 22 |
| Voturi împotrivă | 0 |
| Abţineri | 0 |

Redactat în 3 exemplare originale

L.G.